钦定古今图书集成/明伦汇编/闺媛典/第047卷 > 台叔龄妻刘氏
## 钦定古今图书集成/明伦汇编/闺媛典/第047卷 > 台叔龄妻刘氏

按《元史列女传》：“刘氏，顺宁人也。粗知书，克修妇道。一
日地震屋坏，压叔龄不能起，家复失火，叔龄母前救
不得，欲就焚。叔龄望见，呼曰：‘吾已不得出，当救吾母’。
刘谓夫妹曰：‘汝救汝母，汝兄心死，吾不用复生矣’。即
自投火中死。火灭，家人得二尸烬中，犹手相握不开。
官嘉其烈，上于朝，命录付史臣。”